
       P R I M A R U L
 Nr. 43/11050/26.02.2025
R E F E R A T   DE   A P R O B A R E
privind aprobarea Documentației tehnico-economice și a Devizului general pentru obiectivul de investiții ”REPARAȚII / CONSOLIDARE ÎN REGIM DE URGENȚĂ
 LA BLOCUL DE LOCUINȚE CX31 DE PE STRADA LIBERTĂȚII 

DIN MUN. BRAD, JUD. HUNEDOARA”

În urma cutremurelor înregistrate în perioada 13 – 14 februarie 2023, proprietarii locuințelor din blocul CX31, din municipiul Brad, strada Libertății, județul Hunedoara au sesizat în scris Primăria Municipiului Brad cu privire la apariția unor fisuri interioare și exterioare la structura blocului.

Urmare acestei sesizări s-a întocmit un Raport Operativ, în cuprinsul acestuia fiind consemnate aspectele constatate la fața locului.

În cursul anului 2024 a fost semnalată apariția unor noi fisuri la structura acestui bloc. 
În scopul determinării gradului actual de siguranță a imobilului, Municipiul Brad a dispus realizarea unei expertize tehnice care a fost întocmită de către Popa Ioan Proiect I.I.. 
Din evaluarea calitativă efectuată, ținând seama de caracteristicile generale ale clădirii și de starea generală de afectare, construcția se încadrează în clasa de risc seismic Rs I din care fac parte construcțiile cu risc ridicat de prăbușire la cutremur.

Luând în considerare starea construcției și încadrarea în clasa de risc seismic Rs I, am considerat că este oportună consolidarea construcției pentru a asigura încadrarea acesteia cel puțin în clasa de risc seismic Rs III.
Astfel, a fost emisă, în regim de urgență, Autorizația de Construire nr. 63 din 12.11.2024 privind ”REPARAȚII/CONSOLIDARE ÎN REGIM DE URGENȚĂ LA BLOCUL DE LOCUINȚE CX31 DE PE STRADA LIBERTĂȚII DIN MUN. BRAD, JUD. HUNEDOARA”.
În urma evaluării calitative, a fost întocmită și Documentația tehnico-economică care detaliază lucrările de consolidare a imobilului.

Valoarea Devizului general este de 209.822,24 lei (cu T.V.A.), respectiv 177.672,04 lei (fără T.V.A.), din care C+M = 190.491,78 lei (cu T.V.A.), respectiv 160.077,13 lei (fără T.V.A.). 

În contextul celor de mai sus am inițiat prezentul proiect de hotărâre prin care am propus aprobarea Documentației tehnico-economice și a Devizului general pentru obiectivul de investiții ”REPARAȚII / CONSOLIDARE ÎN REGIM DE URGENȚĂ LA BLOCUL DE LOCUINȚE CX31 DE PE STRADA LIBERTĂȚII DIN MUN. BRAD, JUD. HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 36 alin. (1)  și alin. (2) din Legea nr. 273/2006 privind finanţele publice locale, cu modificările și completările ulterioare, ale  Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art. 9 alin.(2) lit. d) din Legea nr. 212/2022 privind unele măsuri pentru reducerea riscului seismic al clădirilor, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.
P R I M A R

Florin CAZACU
